Diari Oficial de la Generalitat Valenciana


Sumari del DOGV 4324, del 29-08-2002 (2002/9169)

Informació pública del programa per al desenvolupament de l'actuació integrada del sector del sòl urbanitzable PLPI08 d'Alzira.
-------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9169


Organisme emissor
:   Clasica Urbana, SL

Tipus de document
:   Anunci

Informació pública del programa per al desenvolupament de l'actuació integrada del sector del sòl urbanitzable PLPI08 d'Alzira. [2002/A9169]
  
La mercantil Clásica Urbana, SL, ha presentat un programa per al desenvolupament de sector de sòl urbanitzable PPI08 del Pla General d'Ordenació Urbana. L'esmentat programa ha sigut protocol·litzat davant del notari d'Alzira, Ricardo Tabernero Capella, alhora que s'ha presentat un exemplar davant de l'Ajuntament. El programa té com a objecte el desenvolupament urbanístic de l'esmentada unitat d'execució i inclou una alternativa tècnica consistent en: pla parcial, avantprojecte d'urbanització i memòria explicativa de l'objectiu i finalitat del mateix programa. La documentació juridicoeconòmica s'ha de presentar en el moment del procediment pertinent.
  
D'acord amb el que preceptuen els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística, LRAU, s'exposa al públic l'esmentat programa, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. Es podran presentar alternatives tècniques i al·legacions durant 20 dies comptadors des de la publicació de l'anunci en el Diari Oficial de la Generalitat Valenciana. Les proposicions juridicoeconòmiques s'han de presentar durant els cinc dies següents al venciment del termini anterior. Els esmentats terminis es prorrogaran per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, dins dels terminis esmentats, al Registre General d'Entrada de l'Ajuntament d'Alzira, al carrer de Sant Roc, número 6, en horari d'oficines.
  
Qualsevol persona que ho desitge podrà comparéixer, en els esmentats terminis, a la Notaria d'Alzira, a l'avinguda dels Sants Patrons, número 6, entresòl, 3a, davant del notari Ricardo Tabernero Capella, per a obtenir una còpia de l'acta de protocol·lització o sol·licitar que li siga mostrada. Igualment, podrà comparéixer a l'Ajuntament, on s'ha depositat una còpia del programa, a fi d'examinar-la i presentar-hi les al·legacions que estime convenients.
  
L'acte d'obertura de pliques, que inclouen les proposicions juridicoeconòmiques presentades, s'efectuarà a l'Ajuntament en la següent data hàbil a la finalització del termini per a presentar-les. Totes les actuacions podran ser objecte de consulta i al·legació per les persones interessades durant els 10 dies següents al de l'obertura de pliques.
  
Amb anterioritat a la publicació del present anunci i en compliment del que establixen els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés l'avís corresponent al domicili de les persones que consten en el cadastre com a titulars de drets afectats per l'actuació proposada. Sense perjudici d'això, el present anunci val de notificació a totes les persones titulars cadastrals de terrenys inclosos en la unitat d'execució, les quals són les següents, sense perjudici que puguen resultar unes altres desconegudes: José Clari España; Carmen Alemany Fons; Antonio Navarro Copovi; Matilde Tormo Ferrando; Esperanza Vives Llorca; Antonio Manuel Sánchez Torres; Mª Dolores Castelló Alapuz; José Valiente Pau; Francisco Santapau Pau; Ángel Bono Blay; Rosa Pau Garés; María Pau Garés; Ajuntament d'Alzira; Vicenta Higon Llopis; Jaime Llácer Botella; Francisco José Fontana Tormo; José Boix Tristante; Ernesto España Gadea; José Mª Esteve Barrera; Bautista Girbes Ferragud; Juan Costa Alonso; Alfredo Clari Juan; Vicente Llopis Esteve; Asil San Vicente Ferrer; Juan Ferragud Espín; Andrés Galiano Pérez; José Rubio Domingo; Juan Cabo Llorens; Bernardo Llopis Tortajada; José Borrás Santorum; Rafael García Castillo; Bernardo Pau Olmos; Purificación Campos Rubio; Gracia María Sanz Palau; Manuel García Fernández; ITV; Bernardo Peris Barba; José Clari España; Agustín Pellicer Perepérez; Vicente Montañana Quinto; Carmen Roig Ferris; Teresa Pellicer Pérez; Vicente Carrascosa Vila; Francisco López Martínez; Salvador Ferrando Julio; Ernesto Rodríguez Borrás; Jaime Llacer Botella; María Ferragud Guillem.